Source: https://webshop.industriacenter.fi/terms/
Timestamp: 2019-02-19 11:51:53+00:00
Document Index: 23408359

Matched Legal Cases: ['kko ', 'kko\n', 'kko ', 'kko ', 'kko\n', 'kko ', 'kko ', 'kko ']

Toimitusehdot | Industria Center - Verkkokauppa
milwaukee akku esab kemppi minarctig evo 200 milwaukee hitsauskoneet zekler kuulosuojain rebel kemppi päällysteraksi imuri
Toimitamme tuotteitamme Postin ja Matkahuollon kautta ympäri Suomen, Ahvenanmaalle, Ruotsiin, Viroon, Liettuaan, Latviaan sekä tarvittaessa sovitusti myös muualle päin maailmaa. Tuotteet voi myös noutaa arkisin klo 08:00-16:00 myymälöistämme Varkaudesta, Savonlinnasta, Mikkelistä tai Kiteeltä. Verkkokauppamme asiakaspalvelu, tuotteiden varastointi ja tilausten käsittely tapahtuu Varkauden myymälän yhteydessä osoitteessa Kiertotie 4, 78210 VARKAUS.
Toimitamme kaikki tuotteet rahtivapaasti Suomeen sekä Ahvenanmaalle, kun tilauksen arvo ylittää 100€ (sis. alv 24%) ja toimitustavaksi on valittu joko nouto Matkahuollosta, nouto Matkahuollon pakettipisteestä, postipaketti tai Posti rahtikuljetus (yli 55kg lähetykset).
Industria Centerillä on oikeus lähettää tilatut tuotteet asiakkaalle muulla kuin asiakkaan tilauksen yhteydessä valitsemalla toimitustavalla.
Esimerkki: Asiakas on tilannut noin 100kg painavan hitsauskoneen ja toimitustavaksi on valittu posti. Industria Center lähettää tuotteen Kaukokiidolla koska se on tuotteen fyysisen koon ja painon takia mahdotonta lähettää asiakkaan valitsemalla toimitustavalla.
Mikäli lähetämme tuotteen/tuotteet muulla kuin asiakkaan alkuperäisesti valitsemalla toimitustavalla, asiakkaalle lähetetään toimitustavan muutoksesta ilmoitus sähköpostilla.
Varastotuotteiden toimitusaika on yleensä 1-3 arkipäivää. Arkisin klo 14.00 mennessä tehdyt tilaukset lähtevät saman päivän aikana eteenpäin, ellei tuotetiedoissa toisin mainita ja tuotetta löytyy suoraan varastostamme. Mikäli tuotteen toimitusaika viivästyy normaalista poikkeavasti tai jos tuote on tilaustuote, otamme yhteyttä asiakkaaseen sähköpostitse ja ilmoitamme arvioidun toimitusajan. Lähetyksestä ilmoitamme aina sähköpostilla tai tekstiviestillä, kuljetusyhtiön seurantakoodin kera.
Käytössä olevat kuljetuspalvelut
Kassalla ilmoitettu nouto Matkahuollosta toimitustapa on toiselta nimeltään tunnettu bussipaketti. Tällä toimitustavalla lähetys on vastaanottajan postinumeroa lähimmässä Matkahuollossa tai Matkahuolto-asiamiehen toimipisteessä yleensä jo seuraavana arkipäivänä. Kuljetusaika voi olla pidempi silloin, kun kuljetusreitti edellyttää bussinvaihtoa. Pakettia voi seurata lähetystunnuksen avulla Matkahuollon lähetysseurannassa. Vastaanottaja saa saapumisilmoituksen tekstiviestillä, kun paketti on noudettavissa.
Nouto Matkahuollon pakettipisteestä
Kassalla ilmoitettu nouto Matkahuollon pakettipisteestä toimitustapa on toiselta nimeltään tunnettu Lähi-paketti tai Lähellä-paketti. Tällä toimitustavalla tilaaja voi määrätä haluamansa pakettipisteen kuten esim. Matkahuolto, Siwa, K-Market, Valintatalo, R-Kioski tai muu Matkahuollon pakettipiste. Paketti kuljetetaan vastaanottajan valitsemaan pakettipisteeseen 1-3 arkivuorokauden kuluessa. Pakettia voi seurata lähetystunnuksen avulla Matkahuollon lähetysseurannassa. Vastaanottaja saa saapumisilmoituksen tekstiviestillä, kun paketti on noudettavissa.
Matkahuolto kotiinkuljetus
Kassalla ilmoitettu Matkahuolto kotiinkuljetus on maksullinen lisäpalvelu. Tällä toimitustavalla voi tilauksensa toimituksen ohjata suoraan joko koti- tai yritysosoitteeseen. Paketti kuljetetaan ilmoitettuun toimitusosoitteeseen 1-3 arkivuorokauden kuluessa. Pakettia voi seurata lähetystunnuksen avulla Matkahuollon lähetysseurannassa. Vastaanottajalle ilmoitetaan saapuvasta paketista tekstiviestillä/puhelulla jakeluajan sopimiseksi.
Matkahuollon paketit luovutetaan toimipisteillä henkilötodistusta vastaan. Henkilöllisyyden voi todistaa ajokortilla, passilla tai poliisin myöntämällä henkilökortilla. Jos paketin noutaja on muu kuin osoitekorttiin merkitty vastaanottaja, täytyy paketin noutajalla olla mukana henkilötodistuksensa lisäksi valtakirja.
Kassalla ilmoitettu Postipaketti toimitustapaan kuuluu postin toimipisteet ja pakettiautomaatit. Tällä toimitustavalla tilaaja voi määrätä haluamansa Postin toimipisteen tai pakettiautomaattiin. Paketti toimitetaan valittuun toimipisteeseen 1-3 arkivuorokauden kuluessa. Pakettia voi seurata lähetystunnuksen avulla Postin lähetysseurannassa. Vastaanottaja saa saapumisilmoituksen tekstiviestillä tai sähköpostilla, kun paketti on noudettavissa. Pakettia säilytetään 7-14 arkipäivää, jos pakettia ei noudeta, se saapuu takaisin lähettäjälle.
Kassalla ilmoitettu Postin kotiinkuljetus eli myös kotipakettina tunnettu toimitustapa on maksullinen lisäpalvelu, joka on käytössä vain yksityishenkilöille. Tällä toimitustavalla voi tilauksensa toimituksen ohjata suoraan kotiosoitteeseen. Posti kotiinkuljetuksessa kuljettaja on puhelimitse yhteydessä vastaanottajaan, pääsääntöisesti jo seuraavana työpäivänä lähetyksestä. Puhelussa sovitaan paras mahdollinen toimitusajankohta, toimitusajat vaihtelevat alueittain klo 9-21 välillä. Jos vastaanottajaa ei tavoiteta, hänelle jätetään yhteydenottopyyntö. Jos vastaanottaja ei ole yhteydessä, lähetys palautetaan takaisin Postin toimipisteestä 7 vuorokauden kuluttua. Pakettia voi seurata lähetystunnuksen avulla Postin lähetysseurannassa.
Posti yritysjakelu
Postin yritysjakelu eli Posti Express-paketti toimitustapa on maksullinen lisäpalvelu, joka on käytössä vain yritysasiakkaille. Tällä toimitustavalla voi tilauksensa toimituksen ohjata suoraan yrityksen toimipisteeseen. Posti yritysjakelussa lähetys jaetaan vastaanottajalle useimmilla yhteysväleillä pääsääntöisesti seuraavana työpäivänä klo 14.00 mennessä. Yritysjakelussa vastaanottajaan ei olla yhteydessä ennen jakelua. Lähetys luovutetaan määräpaikassa aina kuittausta vastaan ja vastaanottajan nimitieto tallennetaan lähetysten seurantaan. Palveluun kuuluu yksi jakeluyritys, mikäli vastaanottaja ei ole paikalla, palautuu paketti Postin toimipisteeseen. Uuden jakelun voi tilata lisämaksusta (sovittava Postin kanssa). Jos vastaanottaja ei ole yhteydessä, lähetys palautetaan takaisin Postin toimipisteestä 7 vuorokauden kuluttua. Pakettia voi seurata lähetystunnuksen avulla Postin lähetysseurannassa.
Posti rahtikuljetus
Posti rahtikuljetus soveltuu kaikkien raskaan tavaran kuljettamiseen, kollista koko kuormalavaan. Tällä toimitustavalla tilaus toimitetaan suoraan asiakastiedoissa asiakkaan ilmoittamaan osoitteeseen. Rahtilähetys toimitetaan vastaanottajalle arkipäivisin kello 08:00-16:00. Mikäli vastaanottaja on yksityishenkilö, Postin työntekijä ottaa henkilökohtaisesti yhteyttä vastaanottajaan parhaan toimitusajan sopimiseksi. Tähän on syytä varata yksi ylimääräinen arkipäivä. Yritysasiakkaille ei jakelusta olla yhteydessä, vaan rahtilähetys tuodaan aiemmin mainittuna ajankohtana suoraan perille. Rahtia voi seurata rahtikirjan numerolla Postin lähetysseurannassa.
Postipaketti Viro(EE) / Latvia (LV) / Liettua (LT)
Postipaketti Viroon, Latviaan tai Liettuaan toimitetaan Postin Parcel Connect pakettipalvelulla, lähetykset tuotetaan yhteistyössä DHL:n ja Bring kanssa. Tällä toimitustavalla tilaus toimitetaan asiakastiedoissa ilmoitettua postinumeroa lähimpänä olevaan noutopisteeseen. Paketti toimitetaan Viron, Latvian tai Liettuan Postin toimipisteisiin 1-3 arkivuorokauden kuluessa. Pakettia voi seurata lähetystunnuksen avulla Postin lähetysseurannassa. Vastaanottaja saa saapumisilmoituksen tekstiviestillä tai sähköpostilla, kun paketti on noudettavissa. Pakettia säilytetään 14 arkipäivää, jos pakettia ei noudeta, se saapuu takaisin lähettäjälle.
Postipaketti Ruotsi(SE)
Postipaketti Ruotsiin toimitetaan Postin Parcel Connect pakettipalvelulla, lähetykset tuotetaan yhteistyössä DHL:n ja Bring kanssa. Tällä toimitustavalla tilaus toimitetaan asiakastiedoissa ilmoitettua postinumeroa lähimpänä olevaan noutopisteeseen. Paketti toimitetaan Ruotsin Postin toimipisteisiin 2-4 arkivuorokauden kuluessa. Pakettia voi seurata lähetystunnuksen avulla Postin lähetysseurannassa. Vastaanottaja saa saapumisilmoituksen tekstiviestillä tai sähköpostilla, kun paketti on noudettavissa. Pakettia säilytetään 14 arkipäivää, jos pakettia ei noudeta, se saapuu takaisin lähettäjälle.
Postin paketit luovutetaan toimipisteillä henkilöllisyystodistusta vastaan tai pakettiautomaatista automaattikoodia käyttämällä. Henkilöllisyyden voi todistaa ajokortilla, passilla tai poliisin myöntämällä henkilökortilla. Jos paketin noutaja on muu kuin osoitekorttiin merkitty vastaanottaja, täytyy paketin noutajalla olla mukana henkilötodistuksensa lisäksi valtakirja.
Nouto Varkauden myymälästä
Nouto toimitustapa on käytössä Varkauden myymälässämme. Kun valitset noudon myymälästämme, keräämme tilaamanne tuotteet valmiiksi ja ilmoitamme tilauksen noutovalmiudesta suoraan puhelimitse tekstiviestillä tai soittamalla. Tuotteet voi noutaa henkilöllisyystodistusta vastaan. Henkilöllisyyden voi todistaa ajokortilla, passilla tai poliisin myöntämällä henkilökortilla. Jos paketin noutaja on muu kuin tilaajaksi merkitty, täytyy paketin noutajalla olla mukana henkilötodistuksensa lisäksi täytetty valtakirja. Myymälämme on avoinna arkisin klo. 08:00-16:00. Sovitusti tuotteita voidaan noutaa myös muista toimipisteistämme, kysy tästä tarvittaessa lisää asiakaspalvelustamme.
Tämä toimitustapa on käytössä ainoastaan lahjakorttitilauksiin. Lahjakortti toimitetaan sähköpostiin kuvatiedostona, josta se on helppo ottaa käyttöön, kun sille tarve tulee tai välittää eteenpäin henkilölle, jolle lahjakortin haluaa antaa.
Lisätietoa toimitustavoista, toimitusajoista tai muista toimituksiin liittyvistä asioista saat asiakaspalvelustamme, yhteystiedot löydät täältä.
Industria Webshopissa voit maksaa ostoksesi kätevästi osamaksuilla tai joko suoraan verkkopankissasi, luottokortilla, lahjakortilla sekä sähköpostilaskulla. Maksuvaihtoehdoista löydät myös jälkivaatimus vaihtoehdot, eli bussiennakko tai postiennakko, jolloin maksat ostoksesi tavaraa noudettaessa. Joinakin kuukausina kuluja kertyy tavallista enemmän, tällaisina kuukausina talous kaipaa joustoa ja mahdollisuus osamaksuun turvaa talouttasi. Täten myös meidän kauttamme voit tilata tuotteita myöhemmin maksettavilla maksuvaihtoehdoilla kuten laskulla tai osamaksulla erilaisten luotettavien ja tunnettujen luottoyhtiöiden kautta esimerkiksi Klarna, Jousto ja Collector.
Kotimaiset verkkopankit ja luottokortit
Voit maksaa verkkokauppaostoksesi kaikkien suomalaisten pankkien debit -maksukortilla ja credit -luottokorteilla sekä suoraan seuraavien pankkien verkkopankissa: Nordea, Osuuspankki, Sampo, S-Pankki, Tapiola, Aktia, Nooa, Paikallisosuuspankit, Säästöpankit, Handelsbanken ja Ålandsbanken. Varmistathan ennen maksun suorittamista, että korttiisi on aktivoitu verkkomaksuominaisuus. Voit tarkistaa ominaisuuden käytössä olon omassa verkkopankissasi.
Debit -maksukorttia tai credit- luottokorttia käyttäessä asiakkaan tarvitsee syöttää kortin etupuolelta kortin sarjanumero ja viimeinen voimassa olopäivä (kuukausi/vuosi) sekä takapuolella oleva kolminumeroinen kortin CVC -turvakoodi (tietyissä korttimalleissa turvakoodi voi olla myös etupuolella). Joissain tapauksissa asiakkaan pankki voi vaatia vielä lisäksi erillistä tunnistautumista verkkopankkitunnuksilla.
Verkkopankkimaksamiseen liittyvän maksu- ja rahoituspalvelun toteuttaa Paytrail Oyj yhteistyössä suomalaisten pankkien ja luottolaitosten kanssa. Paytrail Oyj ostaa maksusuorituksen ja tilittää sen kauppiaalle. Käyttäjän kannalta palvelu toimii aivan kuten perinteinen verkkomaksaminenkin. Suoraa verkkopankkimaksamista varten tarvitset verkkopankkisi kirjautumistunnukset sekä avainlukulistat.
Industria Center Oy toimii ainoastaan tuotteiden ja palveluiden markkinoijana sekä lisäksi toimittaa tuotteet ostajalle. Reklamaatioista vastaa maksun saaja Paytrail Oyj. Paytrail kerää maksutapahtuman yhteydessä IP-osoitteen, maksutavan sekä maksuajankohdan.﻿
Collector lasku tai osamaksu
Valitessasi Collector Lasku/Osamaksun, saat tilaamasi tuotteet aina kotiin ennen niiden maksamista. Tämä tuo joustavuutta sekä turvallisuutta vaihtojen ja palautusten käsittelyyn. Collector lasku/osamaksu -palvelulla voit maksaa ostoksiasi jopa 5000 €:n saakka. Collector laskulle saat *korotonta maksuaikaa aina vähintään 30 päivää ja jopa 60 päivää. Lasku erääntyy siis maksettavaksi vasta ostopäivää seuraavaan kalenterikuukauden viimeisenä päivänä. (*Maksuaikakorko on 0%, ensimmäiseen laskuun lisätään 2,95 € laskutuspalkkio).
Voit maksaa laskun koko loppusumman eräpäivänä pois tai halutessasi voit valita 1-36 kk:n osamaksuerät. Osamaksu käynnistyy automaattisesti maksettuasi laskuun merkityn minimi osamaksuerän. Halutessasi voit myös myöhemmin maksaa suurempia osamaksueriä tai maksaa koko loppusumman kerralla pois.
Osamaksun korko on 1,6 % kuukaudessa, mikä vastaa 19,20 % nimellistä vuosikorkoa. Laskuun lisätään tilinhoitomaksu 2,95 € kuukaudessa, jolloin todellinen vuosikorko laskettuna 1000 €:n ostoksella on 21,3 %. Luotonantajana toimii Collector Bank AB.
Tarkemman palvelukuvauksen löydät täältä.
Yleiset lasku- ja tililuottoehdot löydät puolestaan täältä.
Vakiomuotoiset Eurooppalaiset kuluttajaluottoehdot löydät tästä.
Industria Center Oy toimii ainoastaan tuotteiden ja palveluiden markkinoijana sekä lisäksi toimittaa tuotteet ostajalle. Reklamaatioista vastaa maksun saaja Collector Bank AB.
Lasku sähköpostiin – Ennakkomaksu
Valitsemalla lasku sähköpostiin maksuvaihtoehdon, saat tilauksesta tilausvahvistuksen ja laskun sähköpostilla. Lasku toimitetaan sähköpostiin tilausvahvistuksen yhteydessä. PDF-tiedostoisen laskun latauslinkin löydät tilausvahvistuksen oikeasta yläreunasta. Lähetämme tuotteet heti kun maksusuoritus tilaukselle näkyy pankkitilillämme, mikäli pankkiyhteys on jokin muu kuin Osuuspankki, voi pankkiyhteyksistä riippuen maksusuorituksen kirjautumisessa kestää 1-2 arkipäivää.
Matkahuolto bussiennakko
Matkahuollon bussiennakko on jälkivaatimusmaksupalvelu, jossa vastaanottaja maksaa tilauksen summan vasta lunastaessaan pakettia Matkahuollon toimipaikasta tai pakettipisteestä (Siwa, K-Market, Valintatalo, R-Kioski yms.). Myös koti- ja yritysjakeluun on valittavissa bussiennakko, eli tilaus maksetaan vasta kun paketti toimitetaan ilmoittamaanne osoitteeseen.
Matkahuollon toimipaikoissa ja pakettipisteissä bussiennakkolähetykset voi maksaa käteisellä, pankkikorteilla sekä yleisimmillä luottokorteilla. Bussiennakkolähetyksen hintaan lisätään kulloinkin voimassa oleva bussiennakkopalkkio.
Postin postiennakko on jälkivaatimusmaksupalvelu, jossa vastaanottaja maksaa tilauksen summan vasta lunastaessaan pakettia Postin toimipaikasta tai pakettiautomaatista. Myös koti- ja yritysjakeluun on valittavissa postiennakko, eli tilaus maksetaan vasta kun paketti toimitetaan ilmoittamaanne osoitteeseen.
Postin toimipaikoissa postiennakkolähetykset voi maksaa käteisellä, pankkikorteilla sekä yleisimmillä luottokorteilla. Pakettiautomaateissa maksuvälineenä käy pankkikortit sekä yleisimmät luottokortit. Postiennakkolähetyksen hintaan lisätään kulloinkin voimassa oleva postiennakkopalkkio.
Posti rahtiennakko
Rahtiennakko on jälkivaatimusmaksupalvelu suurikokoisille Posti rahdilla lähetettyihin rahtilähetyksiin. Vastaanottaja maksaa tilauksen summan vasta rahtia perille jaettaessa.
Rahtiennakkolähetykset voi maksaa kuljettajan mukana kulkevaan maksupäätteeseen pankkikorteilla sekä yleisimmillä luottokorteilla. Rahtiennakkolähetyksen hinta koostuu prosentuaalisesti koko tilauksen loppusummasta. Tarkan rahtiennakkopalkkion näet verkkokauppamme kassalla ostosta tehdessäsi.
Klarna osamaksulla maksat ostoksesi, sinulle sopivissa osamaksuerissä. Klarnan osamaksulla maksaessasi Klarna Oy avaa joka tilauksen yhteydessä sinulle tilin automaattisesti.
Kun olet valinnut maksutavaksi Klarna osamaksu ja vahvistanut tilauksen, verkkokauppamme ohjautuu edelleen eteenpäin, missä voit valita haluatko maksaa ostoksesi joustavasti Klarna tilillä tai kiinteällä Klarna kuukausittaisella osamaksulla 3-24 pituisessa kuukausierässä. Kaikki maksutavan kustannukset näet selkeästi merkittynä osamaksuvaihtoehtoa valitessasi. Voit lyhentää Klarna joustavaa tiliä joko itse valitsemissasi kuukausierissä (kuitenkin vähintään joko 5,00€ tai 1/24 laskun loppusummasta riippuen siitä, kumpi on suurempi) tai kiinteissä maksuaikatauluissa (3-24 kk). Kiinteät maksuerät voit valita, kun ostoksesi ylittää vähintään 250 €. Joustavassa kuukausittaisessa osamaksuvaihtoehdossa minimi ostos on 25€.
Kun olet valinnut halutun osamaksuvaihtoehdon, täytyy osamaksusopimus vahvistaa henkilötunnuksella. Henkilötunnuksesi ei tule Industria Center Oy:n tietoon vaan se ohjautuu automaattisesti Klarnan luottotunnistukseen. Saat päätöksen tilauksesi hyväksymisestä välittömästi tilauksen vahvistettuasi.
Klarna osamaksuvaihtoehtojen kulut:
Maksuaika Vuosikorko Luoton avausmaksu Laskutusmaksu
6kk 0% 9,90 € 3,95 €
12kk 0% 19,90 € 3,95 €
24kk 9,99% 29,90 € 3,95 €
Joustava tili 19,90% 0 € 0 €
Lisätietoa Klarnan luottosopimuksista ja laskutusasioista saatte Klarna asiakaspalvelusta puhelinnumerosta 09 – 425 99 771. Avoinna arkisin 08:00-18:00. Laskuihin liittyviin kysymyksiin saat vastauksia nyt myös käyttämällä Klarnan sähköistä asiakaspalvelulomaketta.
Lisätietoa Klarna osamaksun tiliehdoista löydät tästä: Lataa pdf
Klarnan lasku on turvallinen ja helppo maksutapa. Klarna Lasku -maksutavalla saat 14 päivää maksuaikaa siitä päivästä lähtien, kun tilauksesi kirjataan toimitetuksi. Voit siis maksaa laskun rauhassa vasta, kun tuotteet on toimitettu sinulle perille saakka ja olet kerennyt niihin tutustua. Laskulla ilmoitetaan eräpäivä ja muut tiedot, jotka tarvitset maksamista varten.
Voit muuttaa halutessasi Klarna laskusi myös osamaksuksi maksamalla vähemmän kuin laskun loppusummaan on merkitty. Tämän jälkeen päätät itse, miten paljon maksat joka kuukausi. Huomaa kuitenkin, että laskussa on mainittu minimisumma, joka täytyy maksaa. Klarna laskun hintaan lisätään kulloinkin voimassa oleva maksutapakulu. Maksutapakulun näet verkkokauppamme kassalla ostosta tehdessäsi.
Lisätietoa Klarna laskun tiliehdoista löydät tästä: Klarna Laskun ehdot
Jousto lasku tai osamaksu
Kun olet löytänyt verkkokaupastamme haluamasi tuotteet, voi valita kassalla maksutavaksi “Jousto lasku tai osamaksu” -vaihtoehdon. Tämän jälkeen voit hyväksyä ostoksesi, jolloin verkkokauppamme ohjaa sinut seuraavaan vaiheeseen, missä käyttäjän täytyy varmistaa Jousto -logosta painamalla maksutapa. Varmistamisen jälkeen palvelu ohjautuu edelleen eteenpäin, missä voit valita haluatko maksaa ostoksesi Jouston Laskulla (14 päivää maksuaikaa) vai Jouston Osamaksulla 1-24 kuukausierässä. Kun olet valinnut halutun maksuvaihtoehdon laskusta tai osamaksusta, täytyy ostos suorittaa loppuun pankkitunnuksia tai Jouston palveluun rekisteröityä sähköpostiosoitetta käyttäen. Kaikki maksutavan kustannukset näet selkeästi merkittynä kassalla ollessasi sekä myös jokaisessa laskussasi. Laskutuspalkkio on 4,90€/lasku ja osamaksussa kuukausittainen nimelliskorko 2,42 %.
Jousto lasku:
Valitsemalla Jousto Laskun saat 14 vrk maksuaikaa ostoksellesi. Laskutuspalkkio on 4,90 €/lasku. Laskulla maksaessasi et maksa lainkaan nimelliskorkoa. Laskuun lisätään ainoastaan 4,90 euron laskutuslisä. Saatuasi Jousto Laskun voit myös halutessasi muuttaa sen Jousto Osamaksuksi Jouston Online-palvelussa. Online -palveluun pääset tästä.
Jousto osamaksu:
Valitsemalla Jousto Osamaksun saat joustavasti 1-24kk maksuaikaa ostoksellesi. Laskutuspalkkio on 4,90 €/lasku ja kuukausittainen nimelliskorko 2,42 %. Esimerkiksi 300 euron ostos 24kk maksuajalla maksaa 21,52 €/kk. Tämä summa sisältää laskutusmaksun ja kuukausittaisen nimelliskoron 2,42 %. Kuluttajansuojalain mukainen todellinen vuosikorko tyypilliselle 300 euron 24 kk:n maksuajalle on 78,86 %.
Hinnat ja oikeus muutoksiin
Verkkokaupan hinnat sisältävät arvonlisäveron 24% ja mahdolliset kierrätysmaksut sekä raaka- ja seosainelisät. Hinnat eivät sisällä kuljetusta, ellei tuotteen toimitustiedoissa toisin mainita. Oikeudet muutoksiin pidätetään. Kaikki verkkokaupassa näkyvät hinnat koskevat vain verkkokaupan kautta tehtäviä tilauksia. Tilauksen minimiarvo on 25,00€ (sis. alv 24%).
Kaikki tuotetiedot ovat kuitenkin aina sitoumuksetta ja oikeus hinnoittelu- ja tuotetietovirheisiin varataan, myyjän vastuu rajoittuu enintään kaupan peruuntumiseen ja purkamiseen.
Kaikilla myymillämme tuotteilla on 30 päivän vaihto- ja palautusoikeus (pois lukien poistonurkan tuotteet). Vaihto- / palautustuotteet tulee aina lähettää käyttämättöminä ja tuotteiden tulee olla omissa myyntikuntoisissa myyntipaketeissaan. Vaihto/palautus tehdään alkuperäistä kuittia vastaan.
Palautusoikeutta ei ole, jos tuotetta on käytetty tai se on erityisesti ostajan toivomuksesta tehty, tilattu tai koottu. Ennen palautusta pyydämme olemaan yhteydessä asiakaspalveluumme tai tekemään palautusilmoituksen sähköpostitse osoitteeseen verkkokauppa@industriacenter.fi. Mikäli teille herää lisäkysymyksiä tuotteen palautus- tai vaihtotoimenpiteistä voitte olla yhteydessä asiakaspalveluumme, yhteystiedot löydät täältä.
Palautettavat tuotteet on oltava alkuperäispaketissaan myyntikelpoisia, älä siis tee mitään merkintöjä tai teippauksia myyntipakettiin tai itse tuotteeseen. Palautustuotteet on pakattava ja pehmustettava hyvin, niin ettei palautuksen aikana tule kuljetusvaurioita, emme ole vastuussa huolimattomasti pakattujen palautusten vahingoittumisesta, vaan ensisijaisesti lähettäjä vastaa vaurioista.
Palautuspaketin sisälle täytyy laittaa mukaan joko omalta asiakastililtä ladattava palautuslomake tai alkuperäisen lähetyksen mukana toimitettu ostokuitti. Kirjoita sopivaan kohtaan palautuksen/vaihdon syy ja rahapalautusta varten myös tilinumero, mihin pankkitilille palautuksen haluaa. Mikäli haluat vaihtaa tuotteen toiseen, ilmoita palautuslomakkeessa/ostokuitissa haluamasi vaihtotuote.
Palautuspaketti voidaan toimittaa lähimpään Matkahuoltoon tai Postiin, riippuen alkuperäisen lähetyksen toimitustavasta (käytettävä samaa kuljetusyhtiötä kuin alkuperäisessä lähetyksessä). Mainitse lähetystoimipisteen vastaanottovirkailijalle, että kyseessä on asiakaspalautuspaketti ja kerro ehdottomasti palautusnumeromme (Matkahuolto 9514708 / Posti 615466). Palautusnumeron ilmoittaminen on äärimäisen tärkeää, jotta lähettäjänä teille ei koidu kustannuksia toimituskuluista sekä lähetys saapuu varmasti aina meidän oikeaan palautuspakettien käsittelypisteeseen. Pyydä itsellesi aina tosite asiakaspalautuksesta, emme ole vastuussa hävinneestä palautuspaketista. Palautusehtojen vastaisista tai aiheettomista palautuksista aiheutuneet kulut veloitetaan asiakkaalta joko erillisellä laskulla tai alkuperäisen tilauksen loppusummasta. Emme lunasta bussiennakko tai postiennakko paketteja tai muita ei-asiakaspalautuksena tulleita lähetyksiä.
HUOM! Mikäli palautettava tuote painaa yli 30kg, ota yhteyttä ennen palautusta puhelinnumeroon 0207 614 728 tai sähköpostilla osoitteeseen verkkokauppa@industriacenter.fi niin sovitaan yhdessä palautustapa.
Erilliskäsiteltävien, tilaa vievien pakettien palautuksista vähennetään rahtikulut voimassa olevan rahtihinnaston mukaisesti. Eli pakettien jotka kokonsa tai painonsa takia edellyttää erilliskäsittelyä tai muuta erityiskuljetusta. Tämä ehto on voimassa, jollei palautuksesta ole erikseen sovittu Industria Center Oy:n kanssa. (kuluttajasuojalaki 6 luku, 17 §)
Asiakaspalautuksien lähetysosoite:
Vaihtoehtoisesti palautettavat tuotteet voi tuoda myös kaikkiin Industria Center Oy:n myymälöihin; Varkaus, Mikkeli, Kitee tai Savonlinna.
Palautuksien tai vaihtojen käsittely ja hyvitys
Pyrimme käsittelemään kaikki palautukset ja vaihdot 7 päivän kuluessa siitä, kun varastomme on vastaanottanut lähetyksen. Tarkistettuamme palautetun lähetyksen, palautamme maksamanne summan kohtuullisessa ajassa ilmoittamallenne pankkitilille. Pankkitilinumero täytyy ilmoittaa palautuspaketin mukana toimitetun palautuslomakkeen tai ostokuitin mukana.
Alle 100€ tilauksissa palautamme myös toimituskulut. Mikäli tilauksen arvo on ylittänyt 100€, ja asiakkaalla on ollut vaihtoehtona valita ilmainen toimitus Matkahuoltoon tai Postiin, niin emme hyvitä valituista maksullisista lisäpalveluista toimituskuluja esim. yritys- tai kotijakelusta.
Palautettujen tuotteiden palautus summa voidaan sovitusti muuttaa myös lahjakortiksi, jonka voi käyttää myöhempiä ostoksia varten. Lahjakortti toimitetaan aina sähköpostiin, josta sen voi ottaa helposti käyttöön. Lahjakorttia voidaan käyttää verkkokauppamme ostoskorissa, syöttämällä lahjakortin koodi sille varattuun kenttään.
Mikäli alkuperäinen ostos on tehty luottoyhtiön kautta kuten esimerkiksi Klarna, niin me huolehdimme laskun loppusumman ilmoittamisen luottoyhtiölle. Jos tilaukselta on palautettu kaikki tuotteet, on luottoyhtiön lasku aiheeton. Mikäli tilaukselta on palautettu/hyvitetty vain osa tilatuista tuotteista, niin asiakkaalle toimitetaan kirjeitse tai sähköpostitse uusittu lasku.
Vaihdetuissa tuotteissa pätevät samat edellä mainitut ehdot. Mikäli vaihdetun tuotteet arvo on alkuperäistä ostosta arvokkaampi, voidaan jäljelle jäävän osuuden maksutavasta sopia niin että se on kaikille osapuolille helpointa ja vaihdon käsittelyn kannalta nopeinta.
Lähetyksen noutamatta jättäminen ei ole asiakaspalautus
Tilatun lähetyksen noutamatta jättäminen ei tarkoita automaattisesti asiakaspalautusta. Lähetys katsotaan noudetuksi, kun se sisältää joko palautuslomakkeen tai ostokuitin, johon on kirjoitettu palautuksen syy. Mikäli et halua noutaa pakettia vaan haluat että se palautuu automaattisesti noutamattomana, voit ilmoittaa tästä myös asiakaspalveluumme joko puhelimitse tai sähköpostitse.
Veloitamme noutamatta jätetyn tai ilmoittamattoman palautuspaketin käsittelystä 14,90€, mikäli asiasta ei ole erikseen sovittu tai ilmoitettu asiakaspalveluumme ennen lähetyksen palautumista. Tämä summa vähennetään automaattisesti alkuperäiseltä tilaukselta.
Tilauksenne mukana saatte aina ostokuitin, säilyttäkää kuitti maksustanne, sillä se toimii takuutodistuksena. Tuotteiden takuuajat vaihtelevat. Mikäli takuuaikaa ei ole mainittu tuotetiedoissa, saat takuutiedon kysymällä asiakaspalvelustamme. Useimmille tuotteille on saatavissa lisätakuu, mikäli tuote rekisteröidään maahantuojan tai valmistajan sivuilla, loppukäyttäjä on vastuussa lisätakuun rekisteröinnistä. Tästä hyvänä esimerkkinä on Milwaukee akku- ja sähkötyökalut, joille voidaan rekisteröidä valmistajan sivuilla jopa 3 vuoden takuu.
Takuuaikoja ei sovelleta, jos oletus on virheen tai tavaran luonteen vastainen. Näin voi olla esimerkiksi silloin, kun tavaran normaali kestoikä on alle virhevastuun, eli kuusi kuukautta tai esimerkiksi kun vika johtuu tapaturmasta tai tavaran vääränlaisesta käsittelystä. Sama pätee silloin, kun kyse on tavaran tavanomaisesta kulumisesta, ei virheestä. Ostajan on ilmoitettava virheestä kohtuullisessa ajassa siitä, kun hän havaitsi virheen tai hänen olisi pitänyt havaita se. Mahdollinen tuotteen takuuvaihto tai korjaaminen ei pidennä tuotteen alkuperäistä takuuta.
Takuuasioissa ota aina ensin yhteyttä joko sähköpostilla verkkokauppa@industriacenter.fi tai soita asiakaspalveluumme 0207 614 728.
Esimerkkejä eri valmistajien myöntämistä takuista
Milwaukee akku- ja sähkötyökaluilla on 1 vuoden takuu ammattikäyttöön (ammattikäyttöön katsotaan ostetuksi kaikki tuotteet, jotka on ostettu y-tunnukselle tai yrityksen nimiin) ja 2 vuoden takuu kuluttajakäyttöön, samat ehdot pätevät myös akuille ja latauslaitteille. Kaikilla Milwaukee valaisimilla on 1 vuoden takuu.
Rekisteröimällä Milwaukee akku- tai sähkötyökalun 30 päivän sisällä ostohetkestä (ostohetki on kuitin päiväys) osoitteessa www.milwaukeetool.fi takuuaika pitenee kolmeen vuoteen niin ammattikäytössä, kuin kuluttajakäytössä oleville työkaluille. Lisäksi myös ammattikäytössä oleville akuille saa laajennetun takuun rekisteröinnillä takuun pidennettyä 2 vuoteen.
Kaikkien Esab hitsauskoneiden, plasmaleikkauslaitteiden, langansyöttölaitteiden sekä ohjausyksikoiden takuuaika on automaattisesti 3 vuotta, ellei toisin mainita. Poikkeus Esab hitsauskoneiden takuussa koskee Buddy -sarjan koneita, joiden takuu on 2 vuotta. Kaikilla MIG/MAG-pistooleilla ja TIG-pistooleilla sekä varaosilla on 6kk takuu. Nämä takuut eivät vaadi toimenpiteitä.
Kaikkien Kemppi hitsauskoneiden takuuaika on 2 vuotta. Tämän takuun voimassaolo ei vaadi toimenpiteitä tilaajalta. Me virallisena jälleenmyyjänä rekisteröimme tilatun hitsauskoneen Kempin takuurekisteritietokantaan ja toimitamme leimatut, viralliset takuutodistukset hitsauskoneen mukana.
Kärcher takuuaika kuluttajakäyttöön ostetuissa niin ammattipuolen, kuin myös kotitalouspuolen koneissa on 2 vuotta. Ammattikäytössä (ammattikäyttöön katsotaan ostetuksi kaikki tuotteet, jotka on ostettu y-tunnukselle tai yrityksen nimiin) käytettäviin ammattituotteisiin takuuaika on 1 vuosi, kun taas puolestaan ammattikäyttöön ostetuissa kotitalouspuolelle suunnatuissa koneissa ei ole takuuta.
Master ja SDMO
Kaikilla Master lämmittimillä ja SDMO aggregaateilla takuuaika on 1 vuosi ostopäivästä lähtien. Kaikista Master ja SDMO -takuuhuolloista vastaa Wihuri Oy Teknisen Kaupan takuuhuolto Tampereella. Lisätietoja saat kysymällä tästä asiakaspalvelustamme.
Industria Center Oy:n Varkauden toimipisteellä sijaitsee myös oma huoltomme, joka toimii monen edustamamme merkin virallisena merkkihuoltona, eli huollamme ja korjaamme itse suurimman osan myymistämme koneista. Lisätietoa omasta huollostamme voit lukea kotisivuiltamme www.industriacenter.fi.